इस पेपर बैग का इस्तेमाल एवोकाडो को पकाने में मदद करने वाली ईथीलीन गैस को बैग के अंदर रोकने के लिए किया जाता है। ध्यान रखें कि इस बैग में कोई छेद न हो। पेपर बैग ईथीलीन गैस को उसके अंदर रोकने का एक साधन है। यदि आपके पास कोई ऐसा डब्बा या बर्तन हो जिसके अंदर हवा को रोका जा सकता है, तो आप उसका भी इस्तेमाल कर सकते हैं। आपकी दादी माँ आपको आटे के डब्बे का उपयोग करने का सुझाव देंगी। आप मैकडोनाल्ड्स के खाली पैकेट का  भी बखूबी इस्तेमाल कर सकते हैं। इस काम के लिए केला सबसे अच्छा रहेगा, मगर दूसरे फलों से भी काम चल जायेगा। अगर आपके पास इन फलों में से कोई भी नहीं है, तो आप बैग में 1 या 2 अतिरिक्त एवोकाडो ही रख सकते हैं। ऊपर बताए गए फल दूसरे फलों की तुलना में ईथीलीन गैस का उत्सर्जन अधिक मात्रा में करते हैं। जितनी अधिक मात्रा में ये ईथीलीन गैस का उत्सर्जन करते है, उतनी ही जल्दी फल पक जाते हैं। इसे धूप से बचाकर 65°-75° F (18°-24° C) तापमान के बीच रखना सबसे अच्छा परिणाम देता है। अगर आपके बैग में एवोकाडो के अलावा कोई दूसरा फल नहीं है, तो इसे पकने में 2 से 5 दिन लगेंगे। अगर आप ने बैग में ऊपर बताये गए दूसरे फल भी रखे हैं, तो एवोकाडो के पकने की प्रक्रिया तेज होगी और यह 1 से 3 दिनों में पक जायेगा। जब इसके छिलके आसानी से उतरने के योग्य हो जाएं तब आप समझ जाएं कि आपका एवोकाडो खाने के लायक तैयार है। आप इसका पता एवोकाडो को हल्के से दबा कर सकते हैं। सिर्फ एवोकाडो का रंग देखकर इसके पके होने का अंदाजा ठीक से नहीं लगता। कच्चा एवोकाडो ताजा और हरा दिखता है। यह जैसे-जैसे पकता जाता है वैसे-वैसे यह पहले तो बैंगनी, और फिर काले रंग का हो जाता है (यह वह अवस्था है जब आप इसका उपयोग करीब 2 दिनों में कर पाएंगे) । जब यह बिलकुल खाने के योग्य हो जाता है तो यह इतना गहरा हरा/ भूरा हो जाता है कि बहुत हद तक बैंगनी-काला जैसा दिखने लगता है।पक जाने के बाद इसे कुछ दिनों के लिए फ्रिज में रखा जा सकता है, परंतु जैसे-जैसे दिन गुजरेंगे, इसके स्वाद में कमी आएगी।
Place the unripe avocado into a brown paper bag. Add a banana, apple, or tomato to the brown paper bag. Store the bag, closed, at room temperature. Check regularly.